पूजन कर आरती भी उतारी, जानिए वायरल VIDEO का सच
Salman Khan Bageshwar Dham Video Goes Viral. बागेश्वर धाम के बाबा धीरेंद्र शास्त्री इन दिनों पटना में हनुमंत कथा कर रहे हैं। धीरेंद्र शास्त्री अपने बयानों के चलते चर्चाओं में रहते हैं।
बागेश्वर धाम के बाबा धीरेंद्र शास्त्री इन दिनों पटना में हनुमंत कथा कर रहे हैं। धीरेंद्र शास्त्री अपने बयानों के चलते चर्चाओं में रहते हैं। पटना में चल रही कथा के दौरान भी बाबा ने कहा कि हिंदू राष्ट्र की ज्वाला बिहार से जलेगी। वहीं, बाबा का यह भी कहना था कि एक दिन ऐसा आएगा जब भारत में रहना होगा तो सीता-राम कहना ही होगा। बाबा के इन बयानों के चलते कंट्रोवर्सी भी खूब होती है। बहरहाल, इस बीच ऐसा दावा किया जा रहा है कि सलमान खान धीरेंद्र शास्त्री यानी बागेश्वर धाम सरकार से मिलने पहुंचे हैं। इस दावे का सच क्या है आइए जानते हैं।
किसने और कब किया दावा 
विवेक पांडे जो खुद को राष्ट्रवादी हिंदू महासभा नामक संगठन का मुखिया बताते हैं, उन्होंने 10 मई को एक ट्वीट किया। ट्वीट में विवेक लिखते हैं - सलमान खान पहुंचे बागेश्वर धाम सरकार। पूजन कर आरती भी उतारी। मेरा भारत बदल रहा है। (आर्काइव लिंक)
वहीं, इससे एक कदम और आगे बढ़ते हुए फेसबुक यूजर ‘सुजीत पांडे ऑफिशियल’ ने एक वीडियो 14 मई को शेयर किया। इस वीडियो के साथ भी वही दावा किया गया कि सलमान खान बागेश्वर धाम बाबा से मिलने पहुंचे और वहां उन्होंने एक ऐसे राज की बात बताई जिसे सुनकर हरकोई दंग रह गया। इस फेसबुक यूजर ने अपनी पोस्ट में एक वीडियो शेयर किया है जिसमें सलमान खान आरती करते नजर आते हैं और उनकी गोद में एक बच्चा है।
​​​​​​अब जानते हैं सच क्या है 
सलमान खान बॉलीवुड के टॉप एक्टर हैं ऐसे में उनका बागेश्वर धाम के बाबा धीरेंद्र शास्त्री से मिलना निश्चित तौर पर बड़ी खबर बनता। हालांकि, ऐसा कुछ नहीं हुआ जिससे हमें शक हुआ कि यह जानकारी भ्रामक और फर्जी है। इसके बाद हमने गूगल न्यूज पर यह सर्च किया कि क्या सलमान खान और धीरेंद्र शास्त्री की मुलाकात हुई है ? तो हमें इससे जुड़ा कोई रिजल्ट नहीं मिला।
इससे हमारा शक और पुख्ता हुआ। जिसके बाद हमने फेसबुक यूजर ‘सुजीत पांडे ऑफिशियल’ द्वारा शेयर किए गए वीडियो की पड़ताल की। रिवर्स इमेज सर्च करने पर हमें 2019 का एक वीडियो मिला जो सलमान खान के घर हुए गणेश पूजन का था। इस संबंध में और जांच करने पर हमें वेरिफाइड यूट्यूब अकाउंट ‘Home Bollywud’ पर 2019 में सलमान खान के घर हुई गणेश पूजा का पूरा वीडियो मिल गया।
देखें वीडियो 
इसी वीडियो को इस दावे के साथ वायरल किया जा रहा था कि सलमान खान ने बागेश्वर धाम पहुंचकर पूजन और आरती की है। साफ है कि सलमान खान के धीरेंद्र शास्त्री से मिलने का दावा पूरी तरह से भ्रामक और गलत है।
पढ़िए धीरेंद्र शास्त्री के चमत्कार से जुड़े दावे और विवाद …
